ROZHODNUTIE RADY
z 19. júna 2006,
ktorým sa vymenúva polovica členov správnej rady Európskeho úradu pre bezpečnosť potravín
(2006/478/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva,
so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (1), a najmä na jeho článok 25 ods. 1,
so zreteľom na zoznam kandidátov, ktorý Rade predložila Komisia Európskych spoločenstiev,
so zreteľom na názory vyjadrené Európskym parlamentom,
keďže:
(1)
Je mimoriadne dôležité zabezpečiť nezávislosť, vysokú vedeckú kvalitu, transparentnosť a účinnosť Európskeho úradu pre bezpečnosť potravín (ďalej len „úrad“). Je nevyhnutná aj spolupráca s členskými štátmi.
(2)
Funkčné obdobie polovice členov správnej rady úradu sa končí 30. júna 2006.
(3)
Kandidatúry sa preskúmali s cieľom vymenovať sedem nových členov správnej rady na základe dokumentácie poskytnutej Komisiou a na základe názorov Európskeho parlamentu, tak aby sa zabezpečila čo najvyššia úroveň kvalifikácie, široký rozsah príslušných skúseností napríklad v oblasti riadenia a verejnej správy a čo najširšie možné geografické rozmiestnenie v rámci Únie.
(4)
Jeden z týchto členov by mal pochádzať z organizácie zastupujúcej spotrebiteľské a iné záujmy v potravinovom reťazci,
ROZHODLA TAKTO:
Článok 1
Za členov správnej rady Európskeho úradu pre bezpečnosť potravín na obdobie od 1. júla 2006 do 30. júna 2010 sa vymenúvajú:
-
Diána BÁNÁTI,
-
Marianne ELVANDER,
-
Peter GÆMELKE (2),
-
Marion GUILLOU,
-
Bart SANGSTER,
-
Roland VAXELAIRE,
-
Konstantinos YAZITZOGLOU.
Článok 2
Toto rozhodnutie sa uverejní v Úradnom vestníku Európskej únie.
V Luxemburgu 19. júna 2006